Sensex
మార్కెట్లలో మందగమనం
ముంబయి: బెంచ్‌మార్క్‌ మార్కెట్‌ సూచీలు మందగమనంతోనే ముగిసాయి. లాభ నష్టాలమధ్య ఊగిసలాటతో నడిచాయి. ఎక్కువ శాతం అంతర్జాతీయ మార్కెట్‌ధోరణులు, భౌగోళిక ఉద్రిక్తతలు, కార్పొరేట్‌ ఆర్థికఫలితాలపైనే ఇన్వెస్టర్లు దృష్టిపెట్టారు. అలాగే హెచ్‌వన్‌బీ బీసాల ఆంక్షలు కూడా మరికొంత తోడయ్యాయి. బిఎస్‌ఇ సెన్సెక్స్‌ 17 పాయింట్ల ఎగువన అంటే 29,336 పాయింట్ల వద్ద స్థిరపడితే ఎన్‌ఎస్‌ఇ నిఫ్టీ ఎనిమిది పాయింట్ల దిగువన 9103 పాయింట్లవద్ద ట్రేడింగ్‌ ముగిం చింది. ఇక బిఎస్‌ఇ మిడ్‌క్యాప్‌, స్మాల్‌క్యాప్‌ సూచీ లు 0.7శాతం, 0.8శాతం చొప్పున లాభపడ్డాయి. కంపెనీలపరంగా మిడ్‌క్యాప్‌, స్మాల్‌క్యాప్‌ సూచీలు భారీ లాభాలు పొందాయని జియోజిత్‌ ఫైనాన్షియ ల్‌ సేవలసంస్థ అధిపతి వినోద్‌ నాయర్‌ అన్నారు. మొత్తంగాచూస్తే 1574 కంపెనీలు లాభపడితే, 1246 కంపెనీలు నష్టాల్లో ముగిసాయి. 176 కంపె నీల షేర్లు ఎలాంటి మార్పులు లేకుండా ముగిసా యి. పవర్‌గ్రిడ్‌ కార్పొరేషన్‌, ఆదానిపోర్టులు, ఎన్‌టి పిసి, ఆసియన్‌పెయింట్స్‌ వంటి కంపెనీల సెన్సెక్స్‌ లో భారీగా లాభపడ్డాయి. ఎస్‌బిఐ, హీరోమోటో కార్ప్‌, హిందూస్థాన్‌ యూనిలీవర్‌, ఒఎన్‌జిసి సంస్థ లు నష్టాల్లో ముగిసాయి. ప్రైవేటు బ్యాంకు ఇండస్‌ ఇండ్‌బ్యాంకు 0.68శాతం దిగజారింది. 21శాతం నికరలాభాల్లో పెరిగినా షేర్లు మాత్రం దిగువన ముగిసాయి. నికరలాభం 751.6 కోట్లుగా ప్రకటిం చింది. నికరవడ్డీ మార్జిన్‌ 1667.4 కోట్లుగా వెల్లడిం చింది. టిసిఎస్‌ తన లాభాలను కుదించుకున్నది. త్రైమాసికాలవారీగా వృద్ధి ఒకటిశాతం మాత్రమే ఉంది. మార్కెట్‌ నిపుణుల అంచనాలకు తగ్గడమే ఇందుకుకీలకం. కంపెనీ షేర్లు 2.5శాతం చొప్పున దిగజారి ఇంట్రాడేలో 2348గా ముగిసాయి. ఇక నేషనల్‌ అల్యూమినియం కంపెనీ 8శాతం దిగ జారి 67.65కు చేరింది. పదిశాతం వాటాల విక్ర యానికి తెరతీయడమే ఇందుకుకీలకం.
ఆఫర్‌ ఫర్‌సేల్‌ రూటులో షేరుధర రూ.67గా నిర్ణయిం చింది. మంగళవారంనాటిముగింపుధర రూ.73.45 కంటే తక్కువగానే ఉంది. యూరోపియన్‌ మార్కెట్లు నిల కడగానే ముగిసాయి. ఆసియా ఈక్విటీ మార్కె ట్లలో మాత్రం 0.6శాతం పతనం కనిపించింది. జపాన్‌ షేర్లునెలరోజుల కనిష్టంగాఉంది. ఎస్‌అండ్‌ పి 500 ఇమిని ఫ్యూచర్స్‌ కూడా నిలకడగానే ముగిసాయి. జర్మనీ డాక్స్‌ స్థిరంగా ఉంది. బ్రిటన్‌ ఎఫ్‌టి ఎస్‌ఇ 0.2శాతం దిగజారింది. ఆసియా మార్కెట్ల పరంగా జపాన్‌నిక్కీ స్వల్పంగా పెరిగితే షాంఘై 0.8శాతం దిగువన ముగించింది. చైనా మార్కెట్‌ వరుసగా నాలుగోరోజు కూడా దిగజారా యి. ఆసియా పసిఫిక్‌షేర్లు జపాన్‌ బైట ప్రాంతం లో 0.6శాతం దిగజారాయి. మార్చిమధ్యస్తం తర్వాత ఇదే కనిష్టంగా నిపుణులు చెపుతున్నారు. జపాన్‌ నిక్కీట్రేడింగ్‌ ఆసాంతి స్థిరంగా కొనసాగేం దుకు కృషిచేసింది. షాంఘై తన రికవరీ దిశగా పనిచేసినా ఒకటిశాతం దిగజారింది. నియమ నిబంధనలు మరింతకఠినంకావడం, ఆంక్షలు పెర గడంతోనే చైనామార్కెట్లు బలహీనపడుతున్నాయి